Նախագահ Ռոբերտ Քոչարյանի համար չափազանց կարևոր տեղ էր գրավում հարևանների հետ հարաբերությունների հարցը: Եթե նրանցից երկուսը` Ադրբեջանն ու Թուրքիան բացահայտ թշնամական դիրք ու վերաբերմունք են ցուցաբերում մեր երկրի նկատմամբ, ապա մյուս երկու հարևանների` Վրաստանի ու Իրանի հետ ՀՀ-ը կարողացել է պահպանել ավանդական բարեկամական հարաբերությունները: Ռ. Քոչարյանը բազմիցս նշել է, որ Հայաստանը չի անելու ոչ մի քայլ, որը մեր հարևաններից ու գործընկերներից որևէ մեկը կնկալի որպես իր ազգային շահերի դեմ ոտնձգություն կամ սպառնալիք իր ազգային անվտանգության համար: Թեև որոշակի տարաձայնություններին, ՀՀ իշխանությունները իսկապես էլ ոչ մի քայլ չարեցին, որը կարող էր խաթարել Վրաստանի հետ դինամիկ զարգացող հարաբերությունները, շատ լավ հասկանալով, որ Վրաստանի ճանապարներն ունեն Հայաստանի համար կենսական նշանակություն: